На основу члана 99. Закона о планирању и изградњи („Службени гласник РС“, број 72/2009, 81/2009-испр., 64/2010-OUS 24/2011, 121/2012, 42/2013-OUS, 50/2013-ОУС, 98/2013-ОУС, 132/2014, 145/2014, 83/2018, 31/2019, 37/2019-др.закон и 9/2020, 52/2021 и 62/2023), члана 16. и 17. Одлуке о грађевинском земљишту („Службени лист општине Ражањ“ број 11/2019 и 2/21) и Одлуке о покретању поступка отуђења неизграђеног грађевинског земљишта из јавне својине Општине Ражањ број 364-3/2024-11, Комисија за спровођење поступка отуђења и давања у закуп грађевинског земљишта у својини Општине Ражањ Скупштине општине Ражањ, дана 26.7.2024. године утврђује и расписује

**ЈАВНИ ОГЛАС**

**о отуђењу неизграђеног грађевинског земљишта у јавној својини општине Ражањ ради изградње, прикупљањем писаних понуда**

*ПРЕДМЕТ ЈАВНОГ ОГЛАСА*

Предмет јавног огласа је отуђење неизграђеног грађевинског земљишта у јавној својини Општине Ражањ, прикупљањем писаних, затворених понуда, а ради изградње објеката у оквиру Индустријске зоне "Север" у Ражњу, у КО Ражањ и то:

1) кaт парцела бр. 1761/2 К.О. Ражањ, улица Новоражањска, површине 9317 м2, градско грађевинско земљиште, у јавној својини Општине Ражањ

\*почетна цена износи **31.770,97 еура** у динарској противвредности по средњем курсу НБС на дан уплате.

\*износ депозита: **6.354,19 еура** у динарској противвредности по средњем курсу НБС на дан уплате.

ОПШТИ УСЛОВИ ЛОКАЦИЈЕ

Парцела која је предмет овог огласа се отуђују ради изградње објеката у складу са Планом генералне регулације Ражња ( ,,Службени лист општине Ражањ,, бр.11/2012, 2/2017 , 2/2019, 15/22 и 18/22 -исправка тех. грешке ) и Урбанистичким пројектом индустријске зоне „Север“ у Ражњу.

Парцела се налази у границама планираног грађевинског подручја Ражња, у радној зони III Радна зона , Просторна целина III-1 индустријске производње у северном делу насеља , на простору на коме је планирана намена - Производне делатности –индустрија . Парцела има обезбеђен приступ на јавну саобраћајницу ул. Новоражањску са западне стране и нову улицу са источне стране.

**Правила уређења простора**

**2.2.2 Производни објекти**

**Радна зона III-целина III-1** налази се у северном делу подручја Плана између просторних целина намењених становању. У овој целлини планирана су проширења постојеће индустријске производње. Ова просторна целина је у директном контакту са некомпатибилним наменама (становање и здравство) па је у оквиру ове просторне целине, на њеним ободима, потребно увести појас заштитног зеленила. Ова просторна целина би у планском периоду добила функцију једне опште радне зоне са строго регулисаним нивоом буке, загађења ваздуха и других евентуалних штетних дејства у простору.

**ПРАВИЛА ГРАЂЕЊА ЗА ОБЈЕКТЕ ПРОИЗВОДЊЕ**

(Зона III-радна зона/просторна целина 1 и 3)

Основна намена: Производња

У оквиру производних делатности у зони III могу се наћи прехрамбена индустрија, грађевинарство и производња грађевинских материјала, складишта, текстилна индустрија, већа трговинска предузећа, занатска приозводња., наменска индустрија..

За објекте са наменом „производне делатности – услуге „чиста производња“, примењују се правила грађења која се односе на намену „комерцијалне делатности (поглавље 3.4.2 Услуге и пословање, поднаслов „Правила грађења за комерцијалне делатности, услуге и трговину“)

Могуће пратеће намене: Све врсте услужних делатности, мешовито пословање, зеленило, радионице са гаражама за смештај аутобуса, камиона и слично, фарме и други објекти у функцији пољопривреде

Намена објеката чија је градња забрањена у овим целинима:

У циљу заштите животне средине, не сме се дозволити да се планирани објекти баве:

- набавком, продајом и складиштењем отровних и радиоактивних сировина и материјала

- производњом опасном по здравље радника и околног становништва

- производњом која доводи до загађења вода, ваздуха и земљишта

ТЕХНИЧКИ УСЛОВИ ЛОКАЦИЈЕ

Карактер будућих објеката/објекта је трајни.

Намена, спратност, као и остали урбанистички параметри будућих објеката дефинисани су Планом генералне регулације Ражња („Службени лист општине Ражња“ број 11/12, 2/17 , 2/19, 15/22 и 18/22 -исправка тех. грешке) и Урбанистичким пројектом индустријске зоне „Север“ у Ражњу.

Уколико након обављеног поступка дође до измена важећег урбанистичког плана, урбанистички параметри за изградњу објекта на предметној локацији биће одређени на основу новог, измењеног урбанистичког плана.

У случају да прибавилац земљишта жели да гради објекте који по било ком урбанистичком параметру не задовољавају критеријуме из важећег урбанистичког плана, могуће је приступити изради измена и допуна постојећег урбанистичког плана о његовом трошку.

СТЕПЕН КОМУНАЛНЕ ОПРЕМЉЕНОСТИ И УСЛОВИ ЗА УРЕЂЕЊЕ

Парцелa се отуђује у виђеном стању, уз обавезу учесника у поступку јавног надметања да се пре подношења пријаве по овом Огласу на лицу места упозна са фактичким стањем предметне катастарске парцеле и и нформацијом о локцији, и без права на подношење накнадног приговора о истим, након прибављања предметне парцеле.

Општина Ражањ ће омогућити лицу коме буде отуђено земљиште прикључење на постојећу инфраструктурну мрежу, у случају да прибавиоцу земљишта не одговарају постојећи капацитети у обавези је да сам сноси евентуалне трошкове на обезбеђењу комуналне мреже у складу са својим потребама.

Учесник у прикупљању понуда коме буде отуђено земљиште има обавезу да са надлежним комуналним и другим правним лицима уговори и плати трошкове за прикључак на инфраструктуру: ЕДБ, ПТТ, топлификацију, гасификацију и друго.

ОБАВЕЗЕ ПРИБАВИОЦА

Прибавилац земљишта је у обавези да изради техничку документацију у свему према важећим прописима и да плати допринос за уређивање грађевинског земљишта у складу са важећим Законом о планирању и изградњи и општинском Одлуком о утврђивању доприноса за уређивање грађевинског земљишта.

Извођење свих неопходних радова или вршење инвеститорских послова до окончања грађења и добијања употребне дозволе врши прибавилац о свом трошку.

Лице коме је отуђено грађевинско земљиште у Индустријској зони „Север“ дужно је да прибави грађевинску дозволу и пријави почетак извођења радова на изградњи објекта у року од 36 месеци од добијања решења о отуђењу грађевинског земљишта као и да парцелу приведе намени, тј. прибави употребну дозволу за изграђени објекат у року који је утврђен одредбама Закона о планирању и изградњи.

Прибавилац земљишта није и у обавези да сноси трошкове претварања пољопривредног земљишта у грађевинско.

За парцелу наведену у огласу донет је плански акт на основу кога се издају локацијски услови. Уколико се приликом измене и допуне планског документа измени регулација или правила градње , прибавалац је у обавези да прихвати новопланирану регулацију и правила градње.

*ПОЧЕТНА ЦЕНА*

Почетна цена отуђења неизграђеног грађевинског земљишта одређена је у складу са чланом 12. Одлуке о грађевинском земљишту („Службени лист општине Ражањ“ број 11/2019 ) и иста према процени Службе за утврђивање, наплату и контролу јавних прихода - ЛПА број 46-14/21-02 од 09.04.2021.године износи **3,41 евра по м2**.

Депозит за учешће у поступку је утврђен у висини од **20%** од почетне цене земљишта која износи 3,41 евра по м2, а према површини за коју се подноси понуда и то све у динарској противвредности према средњем курсу НБС на дан уплате и уплаћује приликом подношења пријаве/понуде.

**Депозит се уплаћује на рачун 840-841151843-84, модел 97, позив на број 28-088, Општина Ражањ .**

Депозит за учешће у поступку који је утврђен у висини од 20% урачунава се у цену отуђења, а Уговором који закључује прибавилац са надлежним органом Општине Ражањ, регулише се начин отплате преостале цене и то: одједном или на рате у периоду до 10 година у највише до 100 једнаких месечних рата.

Критеријум за оцењивање понуда је :највиша понуђена цена по 1 м2.

*УСЛОВИ ПРИЈАВЉИВАЊА*

Право учешћа на огласу имају сва заинтересована правна лица,предузетници и физичка лица.

Пријава **правног лица** мора да садржи назив и седиште и мора бити потписана од стране овлашћеног лица и оверена печатом. Уз пријаву, односно понуду правног лица прилаже се извод из регистра привредних субјеката надлежног органа и потврда о пореском идентификационом броју.

Пријава **физичког лица**, мора да садржи име, презиме, адресу и матични број и мора бити потписана.

Пријава **предузетника** мора да садржи пословно име и седиште и мора бити потписана од овлашћеног лица и оверена печатом. Уз пријаву предузетник прилаже извод из регистра надлежног органа и потврду о пореском идентификационом броју.

Уколико подносилац подноси понуду преко пуномоћника, потребно је пуномоћје.

**Образац пријаве са изјавама** за учешће у поступку прикупљања писаних понуда може се преузети на писарници Општинске управе општине Ражањ, сајту општине Ражањ или на захтев можемо послати мејлом.

Понуда/пријава мора да садржи:

**\* прецизно наведену непокретност на коју се понуда односи;**

**\* износ понуђене цене, који је исти или већи од почетног износа утврђеног огласом;**

**\*потврду о обиласку локације;**

**\* изјаву подносиоца пријаве да прихвата све услове из јавног огласа;**

**\* доказ о уплати депозита;**

**\* изјава да ће дати средство финансијског обезбеђења(уколико се се предвиди плаћање купопродајне цене на рате).**

Поступак прикупљања понуда спроводи Комисија за спровођење поступка отуђења .

Поступак отварања понуда је јаван и извршиће се комисијски у просторијама Општинске управе општине Ражањ, **дана 27.августа 2024.године у 10,00 часова**.

**Понуда се подноси у затвореној коверти са видљивом назнаком „НЕ ОТВАРАТИ“, Понуда за отуђење неизграђевиног грађевинског земљишта у јавној својини општине Ражањ. Пријава, односно понуда се доставља Комисији са назнаком "Скупштини општине Ражањ – за комисију за спровођење поступка отуђења и давања у закуп грађевинског земљишта.**

Понуда се доставља на писарницу Општинске управе општине Ражањ,Трг Светог Саве бр.33, 37215 Ражањ, у року од 30 дана од дана објављивања огласа, и то до **26. августа 2024.гоине у 15 часова**, лично или препоручено путем поште.

Понуде приспеле након истека рока за подношење понуда,неће се узимати у разматрање.

Пријава је непотпуна ако не садржи све што је прописано, ако нису приложене све исправе односно ако не садржи све податке предвиђене јавним огласом.

Услови за спровођење поступка прикупљања понуда јавним огласом су испуњени и уколико се на јавни оглас пријави само један учесник, у ком случају се грађевинско земљиште отуђује под условом да је учесник понудио најмање почетни износ цене.

Уколико поступак прикупљања понуда јавним огласом не успе, поступак оглашавања се може поновити по истеку рока од најмање 15 дана од дана неуспелог јавног надметања.

Уколико се на јавни оглас о прикупљању понуда, пријаве два или више учесника и понуде исти износ цене, комисија ће затражити да у новом року, од три дана, понуђачи доставе другу понуду о висини цене, која мора бити већа од претходне понуде.

Уколико учесник прикупљања понуда који је понудио највиши износ цене одустане пошто је Kомисија утврдила који понуђач је понудио највиши износ цене, а пре доношења решења о отуђењу грађевинског земљишта, поступак јавног оглашавања се понавља.

**Уговор о отуђењу** грађевинског земљишта (у даљем тексту: уговор о отуђењу) се закључује са лицем коме се отуђује грађевинско земљиште, у року од 30 дана од дана доношења решења о отуђењу.

Уговор о отуђењу се доставља учеснику у поступку прикупљања понуда, у року од три дана од дана овере уговора о отуђењу.

Лице коме се грађевинско земљиште отуђује обавезно је да **плати цену једнократно у року од 15 дана** од дана достављања решења о отуђењу грађевинског земљишта а најкасније до закључења уговора, у супротном депозит се задржава. Исплату цене могуће је предвидети и на рате у периоду до 10 година, у највише до 100 једнаких месечних рата.

Уплаћени депозит од стране учесника у поступку отуђења грађевинског земљишта, а којима исто није отуђено, Одељење за привреду и финансије враћа уплатиоцу, најкасније у року од осам дана од дана одржане седнице Комисије.

Скупштина општине доноси решење о стављању ван снаге решења о отуђењу у случају да лице коме је решењем отуђено грађевинско земљиште:

1. не плати цену у року утврђеном решењем о отуђењу;

2. одустане од отуђења после извршеног плаћања цене, а пре закључења уговора о отуђењу;

3. после извршеног плаћања цене не приступи закључењу уговора о отуђењу у року од 30 дана од дана достављања решења о отуђењу.

Купац сноси све трошкове овере уговора, као и трошкове проузроковане таксама и накнадама пред надлежним државним органима.

Депозит се задржава:

1.Уколико заинтересовано лице уплати депозит а не поднесе понуду;

2.Уколико заинтересовано лице одустане од своје понуде ;

3.Уколико понуђач чија понуда најповољнија, у року од 30 дана од доношења решења о отуђењу не закључи Уговор.

4.Уколико најповољнији понуђач не уплати целокупну купопродајну цену у року од 15 дана од дана достављања решења о отуђењу, осим уколико је предвиђено плаћање на рате.

Додатна обавештења и информације о овом огласу могу се добити на телефон 037/3841-174, сваког радног дана од 7 до 15 часова.

ПРЕДСЕДНИК КОМИСИЈЕ

Ивана Здравковић, дипл.правник